<classify> MKUU wa mkoa wa Lindi, Geoffrey Zambi amewataka wadau wa misitu kuhakikisha kwamba misitu hiyo haivunwi kiholela kama vile watu wote watakufa kesho. Aidha aliwataka viongozi na wafanyabiashara kuwa waadilifu na waaminifu katika uvunaji wa mazao ya misitu ili kuleta uendelevu unaotakiwa.Mkuu huyo wa Mkoa alitoa kauli hizo wakati akizindua warsha ya siku moja ya wadau wa biashara ya mazao ya misitu iliyofanyika wilayani Kilwa na kushirikisha mikoa mitatu ya Lindi, Pwani na Ruvuma. Warsha hiyo iliyoendeshwa na Shirika la Mpingo na Maendeleo MCDI na kufadhiliwa na Shirika la Uhifadhi Duniani WWF ilikuwa na mada tatu zilizojadili uendeshaji wa biashara, masoko na uendelezaji wa misitu.Alisema kwamba viongozi wengi katika vijiji wamekuwa uaminifu na kusababisha uvunaji haramu wa misitu unaoleta hasara kubwa kwa vijiji vyenyewe na taifa. Zambi alisema amekuwa akikutana na watu wanaovuna misitu bila kibali, wengine vikiwa vimeisha lakini ukihoji unagundua kwamba wapo viongozi wa vijiji na wanaona hali hiyo lakini kwa kukosa uaminifu na uzalendo wanaacha hali hiyo ikiendelea. Alitaka viongozi hao kukoma tabia ya ulaji rushwa na kutojitambua na kushirikiana na wadau wengine kama wakala wa misitu na uongozi wa misitu ya vijiji ili kuiwezesha kuwa na uvunaji endelevu wenye tija. Pia katika warsha hiyo aliwataka wafanyabiashara kuangalia sheria na taratibu na kuonesha penye kasoro lakini akahimiza wao kuwa waadilifu katika biashara hiyo ikiwamo upataji wa vibali,ulipaji kodi na ushuru mwingine ili kuwa na uhakika wa faida kurejea kwa wananchi wanaolinda misitu hiyo.Msifanye mambo kwa kukwepa kodi ili kufanikisha biashara zenu, alisema Zambi na kuwahimiza kufuata utaratibu za uvunaji ili kuwa na uhakika wa mazao hayo kutumikia wananchi leo na kesho. Aliisifu MCDI kwa kuweka warsha hiyo iliyoshirikisha maofisa wa serikali, kutoka idara mbalimbali ikiwamo Mamlaka ya Kodi, wafanyabiashara na wenye viwanda ili kuweza kusaidia katika kuhakikisha kwamba kuna kuwa na uvunaji endelevu wenye kuleta tija kwa wananchi .MCDI imesaidia kubadilisha maisha ya watu wetu toka mlipoanza mwaka 2007, endeleeni kuhakikisha kwamba misitu inaendelea kuwapo huku ikiwatumikia wananchi, alisema Zambi. Akimkaribisha Mkuu wa Mkoa kuhutubia, Mkuu wa Wilaya ya Kilwa, Christopher Ngubiagai alisema kwa kuwa katika biashara kuna mambo mbalimbali ya msingi, aliwataka wafanyabiashara na wadau wengine kuimarisha mabaraza ya majadiliano ili kuboresha uhusiano wa sekta binafsi na serikali. Aliutaka pia mkutano huo kuja na azimio litakaloboresha uwazi ili kuwepo na hali ya kuaminiana na kuweka sawa mazingira ya biashara. Haitoshi kulalamika, bali kujadiliana na kuona njia nzuri ya kufanikisha kazi zetu, alisema.Mtendaji wa MCDI, Jasper Makala alisema warsha hiyo ni mfululizo wa warsha zilizofanyika kwa siku tatu kuhusu hifadhi ya misitu na kuifanya endelevu na kuvipatia vijiji vinavyozunguka, tija. Aidha alisema warsha hizo zililenga kupambanua changamoto mbalimbali na kutoka maazimio ya namna ya kuenenda katika kufanikisha uvunaji endelevu wa misitu bila kudhuru mazingira. Na Frank Leonard, Iringa SHILINGI milioni 430 zimeingizwa katika mzunguko wa fedha wa mjini Iringa kupitia mikopo ya Chama cha Ushirika wa Akiba na Mikopo SIFA Saccos Ltd kati ya Januari na Septemba mwaka huu. Mwenyekiti wa Saccos hiyo, Emmanuel Magoda alisema kwenye mkutano mkuu wa mwaka wa chama hicho uliofanyika mjini Iringa hivi karibuni kwamba mikopo hiyo imetolewa ili kusaidia ukuaji uchumi.Alisema kati yake, Sh milioni 223 zimetolewa kwa ajili ya mikopo ya biashara, Sh milioni 184 mikopo ya walaji na zaidi ya Sh milioni 17 kama mikopo ya dharula, Sh milioni saba mikopo ya mshahara na Sh 500,000 kwa ajili ya mkopo wa kilimo kuchangia Pato la Taifa na kuchochea ajira katika sekta binafsi.Tuna imani wajasiriamali waliopata fedha hizo hawakuzichimbia ardhini bali waliziingiza kwenye mzunguko wa fedha katika mji wetu wa Iringa hatua itakayosaidia kuchochea maendeleo, alisema. Akizungumzia mafanikio ya Saccos hiyo yenye wanachama zaidi ya 900, Magoda alisema mpaka Septemba mwaka huu walikuwa na hisa zenye thamani ya Sh milioni 131.6 akiba yenye thamani ya zaidi ya Sh milioni 156.9 na amana ya zaidi ya Sh milioni 67.3 na akiba maalumu ya Sh milioni saba. Alisema SIFA Saccos Ltd imeendelea kuendeshwa kwa faida licha ya hali ya uchumi kubadilika badilika hatua iliyowawezesha wanachama wake kufaidika kwa kupata faida juu ya akiba na amana zao.Maendeleo ya biashara ya fedha ilianza kwa kusuasua mwanzoni mwa mwaka huu wa fedha, hata hivyo imeendelea kuimarika kwa kadri miezi inavyosogea, alisema. Alitaja mafanikio waliyopata kuwa ni pamoja na kupokea maombi ya wanachama wapya 105 na kumaliza kulipa mkopo waliokopa kutoka Mradi wa Kutoa Mikopo kwa Wajasiriamali Wadogo SELF. Alisema chama kinakisia kutoa mikopo yenye thamani ya Sh Milioni 740 mwakani sambamba na elimu kwa wanachama juu ya dhana ya ushirika, haki na wajibu wao na elimu juu ya masuala ya fedha. Matarajio yetu wanachama wengi zaidi wataomba mikopo mwakani baada ya dalili za kuimarika kwa uchumi kuanza kuonekana, alisema.Aliwataka wanachama wa Saccos hiyo kutumia huduma za chama hicho hatua itakayokijenga zaidi kwa maendeleo yao na ya taifa. Na Mwandishi Wetu WANANCHI wa mkoa wa Mtwara wamehimizwa kujitokeza katika banda la Shirika la Taifa la Hifadhi ya Jamii NSSF kupatiwa elimu ya ujasiriamali na kujiandikisha kwenye maonesho ya viwanda vidogo ambayo yalianza hivi karibuni na yanatarajiwa kumalizika Novemba 11, mwaka huu mjini Mtwara. Akizungumzia ushiriki wao, Meneja wa NSSF mkoani humo, Stanley Milanzi alisema wanataka kutumia fursa hiyo kuwaelimisha wananchi huduma zao ili waamue kujiunga kwa manufaa ya maisha ya baadaye.Tukikaa ofisini wananchi hawawezi kutambua kile tunachokifanya, ndio maana tunatumia fursa ya kushiriki maonesho mbalimbali kutoa elimu ya kujiandikisha na kujiunga na huduma zetu, tunawahimiza wajitokeze kwa wingi na watafurahia manufaa,alisema na kutaka wananchi wengi zaidi kujiandikisha. Milanzi alisema anaamini kuna wajasiriamali wengi watakaojiunga na mfuko wao hawatajuta, kwani watanufaika na mafao yatolewayo na shirika hilo na kupata bima ya matibabu bure kwao na familia zao.Alisema wajasiriamali watakaojiunga nao kuwa wanachama wanaweza kunufaika na fursa mbalimbali zinazotolewa kwao ikiwemo mikopo ya kujiendeleza kiuchumi.Kuna fursa nyingi kwetu hasa kama watu watajiunga kwa vikundi vya wakulima, wafanyabiashara au kundi la madereva waliosajiliwa,alisema. Alisema shirika hilo limekuwa likiingia makubaliano na taasisi mbalimbali za kifedha ili mradi kuwasaidia wanachama wake walio hai kunufaika na huduma za kimaendeleo na kiuchumi.Milanzi alisema hii sio mara ya kwanza kwao kushiriki maonesho ya aina hiyo kwani wamekuwa wakishiriki kila mkoa ili kuelimisha jamii kuhusu huduma zao na umuhimu wa watu kujiandikisha. Alisema lengo la maonesho hayo ni kuwasaidia wajasiriamali kupata masoko ya bidhaa zao, kujifunza kupitia wenzao na kujenga mahusiano baina ya taasisi moja na nyingine. Alisema maonyesho hayo yameshirikisha taasisi 16 za kiserikali na wajasiriamali zaidi ya 250 kutoka Mtwara na mikoa jirani. Mkuu wa mkoa  <topic>: kitaifa 